**ZMLUVA O DAROVANÍ NEPEŇAŽNÉHO DARU**

**Článok**

**ZMLUVNÉ STRANY**

1. **DARCA**

***Alternatíva pre darcu, ktorým je právnická osoba***

**Obchodné meno:** [●]

Sídlo: [●]

IČO: [●]

DIČ: [●]

Platca DPH:  Áno /  Nie

IČ DPH (ak je platcom): [●]

E-mail: [●]

Registrácia: Obchodný register vedený Okresným súdom [●], oddiel [●], vložka č. [●]

Konajúce osoby: [●]

(ďalej len „**darca**“)

***Alternatíva pre darcu, ktorým je fyzická osoba – podnikateľ (SZČO)***

**Obchodné meno:** [●]

Miesto podnikania (sídlo): [●]

IČO: [●]

DIČ: [●]

Platca DPH:  Áno /  Nie

IČ DPH (ak je platcom): [●]

E-mail: [●]

Registrácia: Živnostenský register vedený Okresným úradom [●], číslo živnostenského registra [●]

|  |  |
| --- | --- |
| Miesto výkonu zdravotníckej praxe: | [●] |

(ďalej len „**darca**“)

1. **OBDAROVANÝ**

***Alternatíva pre obdarovaného, ktorým je právnická osoba***

**Obchodné meno:** [●]

Sídlo: [●]

IČO: [●]

DIČ: [●]

Platca DPH:  Áno /  Nie

IČ DPH (ak je platcom): [●]

E-mail: [●]

Registrácia: Obchodný register vedený Okresným súdom [●], oddiel [●], vložka č. [●]

Konajúce osoby: [●]

(ďalej len „**obdarovaný**“)

***Alternatíva pre obdarovaného, ktorým je fyzická osoba – podnikateľ (SZČO)***

**Obchodné meno:** [●]

Miesto podnikania (sídlo): [●]

IČO: [●]

DIČ: [●]

Platca DPH:  Áno /  Nie

IČ DPH (ak je platcom): [●]

E-mail: [●]

Registrácia: Živnostenský register vedený Okresným úradom [●], číslo živnostenského registra [●]

|  |  |
| --- | --- |
| Miesto výkonu zdravotníckej praxe: | [●] |

(ďalej len „**obdarovaný**“)

Darca a obdarovaný ďalej spoločne aj „**zmluvné strany**“ alebo jednotlivo „**zmluvná** **strana**“).

**Článok**

**PREDMET ZMLUVY**

* 1. Predmetom tejto zmluvy je dohoda medzi darcom a obdarovaným o podmienkach darovania nepeňažného daru špecifikovaného v tejto zmluve obdarovanému zo strany darcu, a to za podmienok dohodnutých v tejto zmluve.
  2. Na základe tejto zmluvy darca bezodplatne daruje obdarovanému nasledovný nepeňažný dar: [●] (ďalej len „**dar**“).
  3. Obdarovaný dar od darcu s vďakou prijíma.
  4. Celková hodnota daru bez DPH predstavuje sumu [●] € (slovom: [●] eur).
  5. Obdarovaný sa zaväzuje, že použije dar na nasledovný účel: [●].

**Článok**

**PRÁVA A POVINNOSTI ZMLUVNÝCH STRÁN**

* 1. Darca poskytne dar obdarovanému jeho dodaním obdarovanému do miesta dodania preukázateľne špecifikovaného darcovi obdarovaným, a to v lehote do [●] (slovom: [●]) dní od nadobudnutia účinnosti tejto zmluvy. Ak obdarovaný podľa predchádzajúcej vety nešpecifikuje darcovi miesto dodania na účely dodania daru, miestom dodania daru obdarovanému bude sídlo obdarovaného uvedené v Článku I. tejto zmluvy.
  2. Obdarovaný je povinný prevziať dar od darcu pri jeho dodaní a bezodkladne písomne potvrdiť darcovi jeho prevzatie. Bez ohľadu na predchádzajúcu vetu obdarovaný nadobudne vlastnícke právo k daru okamihom jeho dodania v súlade s touto zmluvou. Nebezpečenstvo škody na dare vrátane nebezpečenstva náhodnej skazy a náhodného zhoršenia daru prechádza na obdarovaného súčasne s nadobudnutím vlastníctva k daru.
  3. Za predpokladu, že obdarovaný sa na základe tejto zmluvy zaviazal, že použije dar na účel uvedený v tejto zmluve, obdarovaný môže použiť dar len na príslušný účel. Na iný účel môže dar použiť len s predchádzajúcim písomným súhlasom darcu.
  4. Za predpokladu, že obdarovaný sa na základe tejto zmluvy zaviazal, že použije dar na účel uvedený v tejto zmluve, je povinný na základe výzvy darcu mu preukázať, že použil dar v súlade s touto zmluvou. Ak obdarovaný nepoužije dar na dohodnutý účel, alebo ak obdarovaný použije dar na iný účel, ako je účel uvedený v tejto zmluve, bez predchádzajúceho písomného súhlasu darcu, je povinný dar bezodkladne vrátiť darcovi, a to aj bez vyzvania, najneskôr však do 30 (slovom: tridsiatich) dní odo dňa doručenia písomnej výzvy darcu, prípadne v osobitnej lehote určenej darcom. Uvedené platí primerane aj pre akúkoľvek časť daru.
  5. Darca vyhlasuje, že na dare neviaznu žiadne faktické ani iné právne vady, ktoré by obmedzovali vlastnícke právo obdarovaného k daru.
  6. Obdarovaný i darca sú pri plnení tejto zmluvy a pri použití daru viazaní všeobecne záväznými právnymi predpismi platnými na území Slovenskej republiky.

**Článok**

**ZÁVEREČNÉ USTANOVENIA**

* 1. Táto zmluva sa uzatvára, riadi a vykladá v súlade s právnym poriadkom Slovenskej republiky, najmä ustanoveniami zákona č. 513/1991 Zb. Obchodný zákonník v znení neskorších predpisov a zákona č. 40/1964 Zb. Občiansky zákonník v znení neskorších predpisov.
  2. Táto zmluva nadobúda platnosť a účinnosť dňom jej podpísania oboma zmluvnými stranami a uvedeným momentom sa považuje za uzavretú.
  3. Táto zmluva sa vyhotovuje v dvoch (2) originálnych rovnopisoch, po jednom (1) pre každú zmluvnú stranu.
  4. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou, vrátane sporov o výklad tejto zmluvy, sa pokúsia vyriešiť prednostne zmierom. Ak nedôjde k vyriešeniu sporov zmierom, zmluvné strany predložia spor na rozhodnutie súdu v Slovenskej republike príslušnému podľa platných právnych predpisov Slovenskej republiky.
  5. Akékoľvek zmeny, dodatky alebo doplnky k tejto zmluve musia mať písomnú formu a musia byť vyhotovené so súhlasom oboch zmluvných strán, vo forme číslovaných dodatkov, ktoré sa po ich podpísaní oboma zmluvnými stranami stanú neoddeliteľnou súčasťou tejto zmluvy.
  6. Pokiaľ by ktorékoľvek ustanovenie tejto zmluvy bolo, alebo by sa stalo neplatným alebo neúčinným, či už úplne alebo len sčasti, ostatné ustanovenia tejto zmluvy, ktorých sa neplatnosť alebo neúčinnosť priamo netýka, tým nie sú dotknuté a ostávajú naďalej v platnosti a účinnosti. Zmluvné strany sa zároveň v takomto prípade zaväzujú bez zbytočného odkladu nahradiť neplatné alebo neúčinné ustanovenie zmluvy takým, ktoré bude platné a účinné a ktoré bude v čo možno najväčšej možnej miere zodpovedať vôli a úmyslu zmluvných strán vyjadreným v neplatnom alebo neúčinnom ustanovení. Ak to nebude právne možné, na úpravu vzťahu medzi zmluvnými stranami sa použije taká platná právna úprava, ktorá sa svojou povahou čo možno najviac približuje účelu a obsahu tejto zmluvy.
  7. Zmluvné strany vyhlasujú, že ich zmluvná voľnosť nebola žiadnym spôsobom obmedzená, a že táto zmluva nebola uzavretá v tiesni za nápadne nevýhodných podmienok, ani v omyle.
  8. Zmluvné strany vyhlasujú, že sú plne spôsobilé na právne úkony, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazané, a že si zmluvu riadne pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.

|  |  |  |
| --- | --- | --- |
| **DARCA** |  | **OBDAROVANÝ** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Meno: |  | Meno: |
| Funkcia: |  | Funkcia: |
| Dátum: |  | Dátum: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Meno: |  | Meno: |
| Funkcia: |  | Funkcia: |
| Dátum: |  | Dátum: |